बता दें कि प्राचीन गीतों, नृत्यों एवं वाद्य यंत्रों को पुनर्जीवित कर उत्तराखण्ड की इन अनुपम धरोहरों का संरक्षण एवं संवर्द्धन करना जरूरी है। उन्होंने कहा कि लोक संस्कृति एवं लोक कला की महत्ता को लोगों ने समझा और इसे बढ़ावा भी दिया है। कला और संस्कृति के क्षेत्र में लोगों में अपनत्व का भाव जगा है। उत्तराखण्ड की संस्कृति को बढ़ावा देने के लिए संस्कृति ग्राम बनाने का निर्णय लिया गया है। जिसमें एक ही स्थान पर उत्तराखण्ड की सम्पूर्ण संस्कृति, विभिन्न शैलियां, खानपान, पहनावा एवं धरोहर की झलक देखने को मिले।